Diari Oficial de la Generalitat Valenciana


Sumari del DOGV 6948, del 22-01-2013 (2013/401)

Informació pública de l'Acord número 139/2012, de 17 de desembre, del Ple, pel qual s'aprova el dictamen de la Comissió Informativa d'Urbanisme sobre el desenrotllament i programació del sector Serra Borriol.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6948

Data del DOGV
:   22-01-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/401


Data del document
:   14-01-2013

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * administració local
    * pla d'urbanisme

Informació pública de l'Acord número 139/2012, de 17 de desembre, del Ple, pel qual s'aprova el dictamen de la Comissió Informativa d'Urbanisme sobre el desenrotllament i programació del sector Serra Borriol. [2013/401]  
Pel present edicte faig saber que pel Ple de l'Ajuntament, en sessió celebrada el passat 27 de desembre de 2012, es va adoptar l'acord següent:   
«139/12. Dictamen Comissió d'Urbanisme sobre proposta caducitat PAI La Serra. Coneix tot seguit la corporació del dictamen següent:   
  
«La Comissió Informativa d'Urbanisme, celebrada el passat 17 de desembre de 2012, va dictaminar favorablement per unanimitat la proposta següent:   
Proposta sobre el desenrotllament i programació del sector Serra Borriol.  
Vist que:  
Primer. Per acord del Ple de l'Ajuntament, en sessió celebrada el dia 29 de setembre de 2008, va acordar aprovar les bases de programació, per a la selecció i adjudicació del programa d'actuació integrada Serra Borriol, en sòl que d'acord amb el planejament vigent té la classificació de no urbanitzable.  
Segon. Per part del peticionari de les bases de programació es va formular recurs de reposició contra les bases de programació, en concret contra la necessitat del compliment del que disposa l'article 13.6 de la Llei 4/2004, de 13 de juny, d'Ordenació del Territori i Protecció del Paisatge, justificant-se en l'aplicació de les disposicions transitòries de la normativa.  
Tercer. Per acord del Ple de l'Ajuntament, en sessió celebrada el dia 13 de febrer de 2009 i posteriorment el 30 d'octubre de 2009 (Acord 65/09), es va acordar estimar el recurs de reposició presentat per la mercantil Ananda Classic, SL, en relació amb les bases particulars que desenrotllaven l'esmentat sector, en el punt relatiu a la cessió prevista en l'article 13.6 de la Llei d'Ordenació del Territori i Protecció del Paisatge, per entendre que l'expedient inicial havia de retrotraure's a l'any 2005.  
Quart. En compliment i execució de l'acord, es van publicar en el Diari Oficial de la Comunitat Valenciana de data 24 de desembre de 2009 les bases definitives per al desenrotllament del sector.  
Quint. Per l'Ajuntament Ple, en sessió de data 29 de desembre de 2009, es va adoptar un altre acord relatiu a la nul·litat de l'Acord 65/09. Per representant d'Ananda Classic, SL, el 19 de febrer de 2010 (r. e. 1.465), es va presentar recurs de reposició contra l'esmentat acord sense que s'arribara a resoldre.  
Sext. En l'actualitat ens trobem amb un programa d'actuació integrada en què es troben les bases de programació particulars del sector aprovades, sense remetre als butlletins oficials per a donar inici al procediment de licitació.   
Atés que:  
Primer. Per la directora general de Gestió del Medi natural de la Conselleria de Medi Ambient, Aigua, Urbanisme i Vivenda es dicta, el 12 d'abril de 2010, el document de referència del pla general, que té entrada en l'Ajuntament el 22 d'abril de 2010 (reg. entrada núm. 2672).  
El document de referència forma part del procediment ambiental a què ha de sotmetre's, en compliment del que disposa la Llei 9/2006, de 28 d'abril, sobre avaluació dels efectes de determinats plans i programes en el medi ambient, el Pla General d'Ordenació Urbana de Borriol i ha sigut dictat a la vista del document de concert previ, en què, entre altres, arreplegava la proposta de nou sector de sòl urbanitzable La Serra.  
  
Segon. En el document de referència s'establix la necessitat d'estudiar i justificar la no-adopció de la que es denomina Alternativa 0, que seria la que no contemplaria cap tipus d'intervenció en el planejament vigent, i en el cas de desenrotllament, i en els sectors de sòl urbanitzable previstos, incidix en la determinació d'una seqüència lògica de desenrotllament d'estos i de les diferents actuacions previstes pel pla, establint un orde de prioritats i condicionant les actuacions i desenrotllaments, havent d'aportar-se en l'informe de sostenibilitat ambiental un informe sobre la viabilitat econòmica de les distintes alternatives proposades.  
Tercer. En concret, el sòl representat en la bases de programació La Serra es va incloure, amb altres àmbits, en el sector SRS-9 en el concert previ, sobre el qual s'indica en el document de referència que 'es troba separat del casc pel barranc de Cominells, afectat per la CV-10 i la senda GR-33. També incorpora al llarg de la vora nord extensions de sòl forestal amb vegetació natural i agrícola d'interés, així com una cavitat natural que ha de protegir-se i terrenys afectats per un incendi en 1994 (encara que hi ha una modificació de la línia d'incendi pendent d'aprovació). La major part de la seua superfície té valor agrícola i compta amb una elevada incidència visual. Esta sèrie d'afeccions dificulten el creixement del nucli urbà en esta direcció. Així mateix, la seua localització constreta entre l'autovia i àrees de vegetació natural genera situacions de vora urbana poc adequades'.  
  
Quart. El document de referència del pla general obliga que en l'informe de sostenibilitat s'incloga l'anàlisi de l'Alternativa 0, informe sobre la viabilitat econòmica de les alternatives proposades, una seqüència de desenrotllament dels sòls urbanitzables, estudi de demanda de vivenda, estudi de recursos hídrics o estudi acústic, etc.  
  
Quint. Així mateix, amb el document de referència del pla general que s'ha emés, s'ha de prioritzar l'estudi del terme municipal globalment considerat per a arribar a les solucions de desenrotllament més idònies per al municipi, i fonamentalment la previsió d'una seqüència lògica de desenrotllament, de manera que els nous desenrotllaments es troben connectats i integrats amb el nucli urbà consolidat i es preveja una dotació idònia d'infraestructures i servicis.  
Sext. L'activitat urbanística és una funció pública, en què els particulars poden formular iniciatives i propostes per a l'exercici de l'activitat urbanística, i participar en l'execució del planejament en els termes establits en la normativa, però no substituir l'administració en el seu exercici.  
Sèptim. A la vista del document de referència del pla general, la programació del sector La Serra, de forma aïllada, es trobaria amb els problemes per al seu desenrotllament abans indicats, que no haurien de resoldre's aïlladament del desenrotllament del propi pla general.  
Octau. No s'ha iniciat el termini per a la selecció i adjudicació d'agent urbanitzador en el programa d'actuació integrada La Serra, per la qual cosa, d'acord amb l'anterior, seria convenient deixar sense efecte el procediment de selecció i adjudicació del programa d'actuació integrada La Serra Borriol, fins que els treballs del pla general i de l'informe de sostenibilitat ambiental hagen aconseguit un grau de desenrotllament suficient que permeten concloure el compliment dels requisits exigits en el document de referència del pla general, i procedir, en el seu moment, i si és el cas, a ajustar les bases de programació a les noves condicions territorials, ambientals i urbanístiques.  
Per tot l'anterior, es formula la següent proposta de dictamen:  
  
Primer. Deixar sense efecte les bases de programació que van ser aprovades pel Ple de l'Ajuntament, en sessions de 23 de setembre de 2008 i 30 d'octubre de 2009, així com el procediment de selecció i adjudicació del programa d'actuació integrada de la unitat d'execució Serra Borriol, fins que els treballs del pla general i de l'informe de sostenibilitat ambiental hagen aconseguit un grau de desenrotllament suficient que permeten concloure el compliment dels requisits exigits en el document de referència del pla general.  
Segon. Traslladar este acord als interessats en el procediment amb indicació dels recursos procedents contra este acord, i publicar-ne un anunci en el Diari Oficial de la Comunitat Valenciana."  
  
No obstant això, el Ple, amb el seu superior criteri, decidirà.   
  
Borriol, 19 de desembre de 2012».  
  
Vist este es procedix al pertinent debat:  
«?»  
Es procedix a la pertinent votació, i és aprovat el dictamen per unanimitat.  
Cosa que faig saber als efectes oportuns i us signifique que contra el present acord, que posa fi a la via administrativa, podrà interposar recurs potestatiu de reposició davant del mateix òrgan que el va dictar en el termini d'un mes o, directament, recurs contenciós administratiu davant del Jutjat Contenciós Administratiu de la ciutat de Castelló de la Plana en el termini de dos mesos (ambdós terminis comptats des de l'endemà a la notificació), de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. I tot això sense perjuí que puga exercitar qualsevol altre recurs que crega oportú en defensa del seu dret.  
  
Borriol, 14 de gener de 2013.- L'alcalde: Adelino Santamaría Blasco.